*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*202. számú előterjesztés*

Bátaszék Város Önkormányzat Képviselő-testületének 2023. november 22-én

15 órakor megtartandó ülésére

Lakossági járdaprogramhoz többlet forrás biztosításáról

|  |
| --- |
| **Előterjesztő:** Dr. Bozsolik Róbert polgármester**Készítette** : Bozsolik Zoltán mb.városüzemeltetési irodavezető  **Törvényességi ellenőrzést végezte:** Dr. Firle-Paksi Anna aljegyző**Pénzügyileg ellenőrizte:** Tóthné Lelkes Erika  pénzügyi irodavezető**Tárgyalja:** Pénzügyi és Gazdasági Bizottság 2023.11.21. |

**Tisztelt Képviselő-testület!**

Bátaszék Város Önkormányzat Képviselő-testülete a korábbi években a település járdahálózatának felújítását a lakosság bevonásával is folytatott. Ez évben a Képviselő-testület 218/2023.(IX.21.) önkormányzati határozatával a feladat ellátásához bruttó 1.000.000,- Ft keretösszeget biztosított és a lakossági felhívás közzétételét kezdeményezte.

A felhívás közzétételét követően 25 db kérelem érkezett be. Minden kérelemhez kapcsolódóan helyszíni szemlét folytattunk le. Ezt követően került megállapításra műszaki tartalom. Járdalap, homok, sóder, cement, mint igényelt anyag összesítésre került. A BÁT-KOM 2004 Kft. által megadott egységárak alapján 2.160.000,-Ft összeget tesz ki az anyagköltség.

Célszerűnek tartjuk a program megvalósítására további 1.160.000 Ft keretösszeget biztosítani az alábbi határozati javaslat elfogadásával:

**H a t á r o z a t i j a v a s l a t :**

**2023. évi önkormányzati járda programhoz többlet forrás biztosítására**

Bátaszék Város Önkormányzata Képviselő-testülete a 2023-ban indított lakossági járda program végrehajtásához további bruttó 1.160.000,- Ft keretösszeget biztosít az önkormányzat 2023. évi költségvetésének általános tartaléka terhére.

*Határidő:* 2023. december 15.

*Felelős*: dr. Firle-Paksi Anna aljegyző

 *(a határozat megküldéséért)*

*Határozatról értesül*: Bátaszéki KÖH városüz. iroda

Bátaszéki KÖH pénzügyi iroda

 irattár